K-kirjaimella alkavilla kunnilla menee huonosti - paitsi Kuopiolla - Kotimaa - Ilta-Sanomat
K-kirjaimella alkavilla kunnilla menee huonosti - paitsi Kuopiolla
Kuopion kesäinen tori. (KUVA: Timo Hartikainen)
Julkaistu: 22.1.2015 19:05
Helsinki, Tampere, Oulu, Turku, Kuopio ja Seinäjoki ovat kaupunkeja, joihin suomalaiset muuttavat eniten.
Tilastojen mukaan Helsinkiin muutti 2009-2013 vuosien välisenä aikana 11 681 uutta asukasta, Tampereelle 4 744, Ouluun 3 428 ja Turkuun 2 581 ihmistä. Selvityksessä oli mukana kaikki Suomen 320 kuntaa.
Kärkiviisikossa komeileva Kuopio on tutkimuksen yllättäjä, koska se jättää taakseen pääkaupunkiseudun suuret kaupungit kuten Espoon ja Vantaan.
Muuttotappiokuntien kärkilistassa komeilee liki vain K-kirjaimella alkavia kuntia. Määrällisesti suurimpia muuttotappiokuntia ovat Kajaani, Kouvola, Raahe, Kemi, Kotka ja Kuusamo.
Muuttovoittokunta Kuopio onkin iloinen poikkeus murheellisten K-kirjaimella alkavien kuntien keskellä.
Kaupunkien vetovoimaisuutta tutkineen valtiotieteen tohtorin Timo Aron http://www.is.fi/haku/?query=timo+aronmukaan Kuopiosta on muodostumassa Itä- ja Keski-Suomen uusi kasvukeskus. Se on ollut kaikissa kovimmassa nosteessa suhteutettuna asukaslukuun.
– Kuopion vetovoima on kasvanut erityisesti palvelu- ja hyvinvointialojen työpaikkojen myötä, joita on tullut sinne viime vuosina paljon. Kaupunki vetää paitsi opiskelijoita, myös työikäisiä, hän sanoo.
Seinäjoen kasvanutta vetovoimaa selittää kasvanut elintarviketeollisuus. Aron mukaan Seinäjoen asema on vahvistunut koko 2000-luvun ajan.
– Seinäjoki houkuttelee muuttajia oman maakunnan sisällä. Työllisyystilanteen parantumisen myötä kaupunkiin on kohdistunut paljon paluumuuttoa, hän selvittää.
Tilaston 20 määrällisesti eniten muuttovoittoa saanutta kuntaa ovat joko suuria tai keskisuuria keskuskaupunkeja tai niiden kehyskuntia.
Vantaa on muuttotappiokuntien erikoisuus
Aron mukaan 20 määrällisesti eniten muuttotappiota saanutta kuntaa olivat joko teollisia rakennemuutospaikkakuntia, keskisuuria keskuskaupunkeja tai maakuntien reuna-alueiden seutukeskuksia. Kunnan nimellä ei loppujen lopuksi muuttotappioon ole vaikutusta.
Suurimpana yllätyksenä muuttotappiokuntien joukossa on Vantaa, joka ylsi listan yhdeksänneksi.
– Vantaan kohdalla tilanne on erikoinen, koska se saa erittäin paljon muuttovoimaa maahanmuutosta, mutta maan sisäisessä muuttoliikkeessä luku on miinusmerkkinen. Se on erikoista, sillä kaupunkiin on syntynyt viime vuosina paljon uusia työpaikkoja, Aro pohtii.
Oheisessa listassa 20 määrällisesti muuttovetovoimaisinta kuntaa kuntien välisessä muuttoliikkeessä vuosina 2009-2013.